**MATERSKÁ ŠKOLA WATSONOVA 2, KOŠICE**

**MČ SEVER, tel. číslo : 633 17 29, www.mswatsonova.sk**

 **  Zápis**

  na predprimárne vzdelávanie - školský rok 2025/2026

 **5. 5.-6.5. 2025 od 10. 30 hod. do 13. 00 hod.**

 **7. 5. 2025 od 10. 30 hod. do 16. 00 hod.**

***Podmienky k prijatiu dieťaťa do MŠ:***

-   prijíma sa dieťa od troch rokov veku; výnimočne možno prijať dieťa od dovŕšenia dvoch rokov veku, ak sú vytvorené vhodné materiálne, personálne, iné potrebné podmienky vrátane kapacitných možností školy

-  prednostne sa budú prijímať deti, ktoré do 31. augusta  2025 dosiahnu 5 rokov, podľa miesta  trvalého bydliska, pre ktoré je plnenie predprimárneho vzdelávania povinné. Zoznam spádových ulíc <http://www.mswatsonova.sk/dokumenty.html>,

-  prednostne sa prijíma aj dieťa, ktoré dovŕšilo 6 rok veku a ktoré bude naďalej plniť povinné predprimárne vzdelávanie,

- následne deti, ktoré majú právo na prijatie na predprimárne vzdelávanie, ktoré dovŕšia štyri roky veku do 31. augusta 2025,

-následne už aj deti, ktoré majú právo na prijatie na predprimárne vzdelávanie na šk.rok 2025/2026 - ktoré dovŕšia 3 roky veku do 31.augusta 2025,

-  v priebehu školského roka sa do materskej školy prijímajú deti, ak je voľná kapacita materskej školy.

Súčasťou žiadosti zákonného zástupcu o prijatie dieťaťa do materskej školy je **potvrdenie o zdravotnom stave dieťaťa** od všeobecného lekára pre deti a dorast. Ak ide o **dieťa so špeciálnymi výchovno-vzdelávacími potrebami,** zákonný zástupca predloží okrem žiadosti a potvrdenia o zdravotnom stave dieťaťa **aj vyjadrenie príslušného zariadenia výchovného poradenstva a prevencie.**

Žiadosť o prijatie dieťaťa na predprimárne vzdelávanie sa podáva na formulári podľa vzoru schváleného a zverejneného ministerstvom školstva. Žiadosť nájdete na internetovej stránke školy.

Mesto Košice má vo svojej zriaďovateľskej pôsobnosti aj materské školy, ktoré majú zavedené diétne stravovanie (viac na https://www.kosice.sk/obcan/skolske-stravovanie).

*Materská škola má rodinné prostredie s heterogénnymi triedami, čo priaznivo ovplyvňuje rozvoj osobnosti dieťaťa. Cieľom našej edukačnej činnosti je šťastné detstvo detí a kvalitná príprava detí do základnej školy prostredníctvom školského vzdelávacieho programu „Čarovné dvierka“.*